Mairbek Šeripov
Mairbek Džemaldinović Šeripov (; 1908 - 7. novembar 1942) bio je čečenski nacionalistički vođa, poznat kao jedan od organizatora i vođa antisovjetskog ustanka u Drugom svjetskom ratu. 

Njegov stariji brat Aslanbek Šeripov je bio istaknuti boljševik i osnivač Čečenske crvene armije, kasnije slavljen kao heroj i mučenik građanskog rata. Mairbek Šeripov je po struci bio pravnik. Kao mladić priključio Komunističkoj partiji, ali je njegovu karijeru prekinula Velika čistka tokom koje je 1938. uhapšen pod optužbom za "neprijateljsku propagandu". Sljedeće godine je pušten iz zatvora te je dobio posao u administraciji Čečensko-Inguške ASSR (a prema nekim izvorima radio kao javni tužilac). Nakon početka operacije Barbarosa je odlučio podići ustanak protiv sovjetske vlasti, a sa ciljem stvaranja nezavisne čečenske države, čemu su pomoć trebale dati njemačke trupe. On i njegovi sljedbenici su sa svojim akcijama otpočeli u januaru 1942. kada su zauzeli nekoliko sela u Šatojskom rajonu. Šeripovljevim aktivnostima je značajan poticaj tokom ljeta dala velika njemačka ofenziva, kojoj je cilj bio zauzimanje Kavkaza. Šeripov i njegove pristaše su 20. augusta 1942. opkolile selo Itum-Kale na jugozapadu Čečenije, ali je tamošnji sovjetski garnizon uspio odbiti napad ustanika uz teške gubitke. Nekoliko mjeseci kasnije je za njim u potjeru krenule specijalne jedinice NKVD. 7. novembra 1942. je ubijen u nikada razjašnjenim okolnostima; prema nekim izvorima je to bilo u okršaju sa sovjetskim trupama, a prema drugima su ga ubili vlastiti ljudi, bilo po vlastitoj inicijativi, bilo po naređenju suparničkog ustaničkog vođe Hasana Israilova. 

Čečenski političari
Biografije, Drugi svjetski rat